google/wiki40b huggingface dataset:
कार्ल डेविड ऐंडरसन

कार्ल डेविड ऐंडर्सन (Carl David Anderson (3 सितम्बर 1905 - 11 जनवरी 1991) अमरीका के भौतिक वैज्ञानिक तथा १९३६ के भौतिकी के नोबेल पुरस्कार विजेता थे।

परिचय

इनका जन्म ३ सितंबर, सन् १९०५ ई. को न्यूयार्क में हुआ। उच्च शिक्षा इन्होंने कैलिर्फ़ोर्निया इंस्टिटयूट ऑव टेक्नॉलाजी, पैसाडना में प्राप्त की। १९३० में इन्हें पी.एच.डा. उपाधि मिली। १९३३ में ये कैलिफ़ोनिया इंस्टिटयूट में सहायक प्रोफेसर नियुक्त हुए, फिर १९३९ में प्रोफेसर बना दिए गए।
अनुसंधान कार्य - सन् १९२७ में जिन दिनों आपने अंतरिक्ष किरणों के बारे में अपना शोधकार्य आरंभ किया, उन दिनों इन किरणों के बारे में इस महत्वपूर्ण प्रश्न का हल ढूँढ़ा जा रहा था कि ये किरणें अत्यधिक ऊर्जावाले कणों से बनी हैं अथवा ये शक्तिशाली गामा किरणों की जाति की हैं। प्रोफेसर मिलिकन की प्रेरणा से ऐंडर्सन ने सुसंगठित योजना के अनुसार अपने प्रयोग आरंभ किए। इन प्रयोगों में मेघकक्ष (क्लाउड चेंबर) को चुंबकीय क्षेत्र में रखा गया था और इस बात का प्रबंध किया गया था कि एक लंबी अवधि तक प्रत्येक १५ सेकंड के अंतर पर कक्ष में प्रकट होनेवाले विद्युत्कणों की मार्गरेखा का फोटो अपने आप खिंचता रहे। इन मार्ग रेखाओं की वक्रता नापकर ऐंडर्सन ने निर्विवाद रूप से १९३२ में यह सिद्ध किया कि अंतरिक्ष किरणों की ऊर्जा जब पदार्थ में परिणत होती है तो एक इलेक्ट्रान के साथ-साथ उतनी ही धनविद्युत् मात्रावाला दूसरा कण भी उत्पन्न होता है, जिसे 'पाज़िट्रान' का नाम दिया गया। पाज़िट्रान का भार ठीक इलेक्ट्रान के भार के बराबर होता है। १९३६ में पाज़िट्रान की खोज के उपलक्ष में आपको नोबेल पुरस्कार प्रदान किया गया।
इन्हीं प्रयोगों के सिलसिले में ऐंडर्सन ने इस बात की भी संभावना बतलाई की अंतरिक्ष किरणों में एक नई जाति के विद्युत्कण भी विद्यमान रह सकते हैं जिनका भार इलेक्ट्रान और प्रोटान के भार के बीच होना चाहिए तथा जिनकी विद्युत आवेश इलेक्ट्रान के आवेश के बराबर ही ऋणात्मक या धनात्मक जाति की होनी चाहिए। ऐंडर्सन ने इन्हें 'मेसोट्रान' नाम दिया। बाद में ये ही कण मेसॉन कहलाए।
श्रीकांत सिंकर

श्रीकांत सिंकर एक भारतीय लेखक हैं। यह कई मराठी भाषा में पुस्तक लिखी हैं, जैसे 1982 में पुरोका और 1969 में बंदिनी नामक पुस्तक लिखा।
वुड का आदेश पत्र

उद्देश्य

इस घोषण पत्र को भारत में अंग्रेज़ी  शिक्षा का मैग्ना कार्टा भी कहा जाता है। प्रस्ताव में पाश्चात्य शिक्षा के प्रसार को सरकार ने अपना उदद्देश्य बनाया। उच्च शिक्षा को अंग्रेज़ी भाषा के माध्यम से दिये जाने पर बल दिया गया, परन्तु साथ ही देशी भाषा के विकास को भी महत्व दिया गया। ग्राम स्तर पर देशी भाषा के माध्यम से अध्ययन के लिए लिए प्राथमिक पाठाशालायें स्थापित हुईं और इनके साथ ही ज़िलों में हाईस्कूल स्तर के एंग्लो-वर्नाक्यूलर कालेज खोले गये। घोषणा-पत्र में सहायता अनुदान दिये जाने पर बल भी दिया गया था।

विश्वविद्यालय की स्थापना

प्रस्ताव के अनुसार 'लन्दन विश्वविद्यालय' के आदेश पर कलकत्ता , बम्बई एवं मद्रास में एक-एक विश्वविद्यालय की स्थापना की व्यवस्था की गई, जिसमें एक कुलपति, उप-कुलपति, सीनेट एवं विधि सदस्यों की व्यवस्था की गई। इन विश्वविद्यालयों को परीक्षा लेने एवं उपाधियाँ प्रदान करने का अधिकार होता था। तकनीकि एवं व्यावसायिक विद्यालयों की स्थापना के क्षेत्र में भी इस घोषणा पत्र में प्रयास किया गया। 'वुड डिस्पैच' की सिफ़ारिश के प्रभाव में आने के बाद 'अधोमुखी निस्यंदन सिद्धान्त' समाप्त हो गया।
सोपान

सोपान हरिवंश राय बच्चन की एक कृति है।
'सोपान' का अर्थ है - सीढ़ी
नारायण श्रीधर बेंद्रे

नारायण श्रीधर बेंद्रे का जन्म 21 अगस्त 1910 में मध्यप्रदेश के इंदौर में हुआ उन्होंने 1933 ईस्वी में आगरा यूनिवर्सिटी से स्नातक शिक्षा ग्रहण की उन्होंने कला की शिक्षा प्रसिद्ध गुरु श्री डीडी देवीलालकर से प्राप्त की उन्होंने 1934 ईस्वी में मुंबई से चित्रकला में डिप्लोमा ग्रहण किया 1937 से 1939 ईस्वी तक उन्होंने कश्मीर में विजिटर्स ब्यूरो में कार्य किया
उन्होंने कश्मीर घाटी के अनेक चित्र वर्ग का चित्र बनाएं उसके बाद उन्होंने मुंबई में एक स्वतंत्र कलाकार के रूप में कार्य आरंभ क्या व अनेक व्यक्ति चित्र विचित्र कथाओं पर दृष्टांत चित्र बनाएं इसी समय उन्होंने अनेक शिष्यों को कला शिक्षा भी दी मद्रास में उन्होंने एक फिल्म में कला निर्देशन का कार्य भी  किया  बेंद्रे ने 1941 ईस्वी में मुंबई आर्ट सोसाइटी का स्वर्ण पदक प्राप्त किया 19468 सोसाइटी ऑफ इंडिया की प्राप्त की बाद में वे सोसायटी के अध्यक्ष भी चुने गए
1943 ईस्वी में उन्होंने मुंबई में अपनी पहली एकल प्रदर्शनी की 1947 से 1948 ईस्वी में उन्होंने अमेरिका फ्रांस पोलैंड बेल्जियम आदि देशों की यात्रा की वह सत्य कला के नए पुराने सभी महान कलाकारों के चित्रों का अध्ययन क्या न्यू रात में उन्होंने छापा कला में भी कार्य किया
बेंद्रे के चित्र में जल रंग में दृश्य चित्र विशेष आकर्षक रहे जिनमें तूलिका का भी सशक्त प्रयोग हैं यद्यपि उन्होंने अनेक आकारों में चित्र बनाएं किंतु रंगों का सभी चित्रों में विशेष महत्व रहा बेंद्रे के प्रमुख चित्र श्रृंगार सूर्यमुखी फूल बेचने वाली आधी है फूल बेचने वाली स्त्रियां चित्र में बेंद्रे ने अत्यंत आकर्षक व चमकदार रंगों का प्रयोग क्या है बेंद्रे की मृत्यु फरवरी 1992 ईस्वी में हुई
महिमा चौधरी

व्यक्तिगत जीवन

महिमा चौधरी, नाम असल ऋतु चौधरी है लेकिन परदे की अदाकारा खुद परदे पर महिमा चौधरी कहलाना पसंद करती है। परदेस से अपने फिल््मी कैरियर की शुरुआत करने वाली महिमा हिन््दी सिनेमा जगत की उन हिरोईनों में से जिन््हों बोल््ड सिन करने के बजाए अपनी अदाकारी और किरदार के जरिए लोगों के दिलों पर राज करने की कोशिश की। परदेस में बतौर गंगा वो दिलकस लगी तो दाग द फायर में संजीदा लगी। वही तेरे नाम में स््टेज डांस के जरिए महिमा ने ये भी सावित कर दिया कि आइटम नंबर में भी किसी से कम नहीं। महिला में आपको हल््की सी छाप माधुरी दीक्षित की॥॥खासतौर से तब जब वे हंसती हैं। महिमा को देखकर लगता ही नहीं इंसान के पास हंसी से बेहतरीन चीज कौई और है। बहरहाल वे क््या कर रही इसका अंदाजा नहीं।
फ़ोनीशियाई भाषा

फ़ोनीशियाई एक प्राचीन सामी भाषा जो की लगभग विलुप्त हो चुकी है। इस की निकटतम संबंधी इब्रानी भाषा है। प्राचीनकाल में यह भाषा फ़ोनीशिया के लोग बोला करते थे। इसे लिखने के लिए फ़ोनीशियाई वर्णमाला का प्रयोग किया जाता था।
राय आनंद कृष्ण

राय आनंद कृष्ण (जन्म 12 नवम्बर 1925 -) कला-इतिहासवेत्ता एवं संग्रहालयशास्त्री हैं। वे प्रसिद्ध हिन्दी साहित्यकार राय कृषदास के पुत्र हैं। इन्होंने न केवल भारतीय कलाकृतियों का संरक्षण करने में योगदान दिया है, बल्कि इस विधा में व्यावसायिक कला शोधकर्त्ता भी तैयार किये हैं। इनके कार्य और संग्रह भारत कला भवन, काशी हिन्दू विश्वविद्यालय. वाराणसी में सुरक्षित हैं, जिन्होंने कला के इतिहास को भारत में एक नई आधुनिक दृष्टिकोण दिया।
राय आनंद कृष्ण ने अपना संपूर्ण जीवन 'भारत कला भवन' के लिए संग्रह हेतु समर्पित कर दिया। उनके जीवन का यही समर्पण और आत्मविश्वास आज 'भारत कला भवन' के रूप में काशी हिंदू विश्वविद्यालय को गौरवान्वित कर रहा है। विभिन्न कलाकृतियों के संयोजन में तो उनकी अभिरुचि थी ही, किंतु भारतीय चित्रों के संकलन के प्रति उनकी आत्मीय आस्था थी। यही कारण है कि 'भारत कला भवन' न केवल राष्ट्रीय स्तर पर अपितु अंतर्राष्ट्रीय स्तर पर लघु चित्रों के संग्रह में अपना एक निजस्व रखता है। इन्हें भारत सरकार ने पद्मविभूषण से सम्मानित किया था।
प्रताप किशन कौल

प्रताप किशन कौल (निधन 1 मार्च 2007) अमेरिका में भारत के दूत (1986-1989) थे।
दिपयल सिल्गढी नगरपालिका

जनसंख्या

नेपाल के २००१ का जनगणना अनुसार दिपयल सिल्गढी नगरपालिका का जनसंख्या २२,०६१ है। इसमै पुरुष ५१% और महिला ४९% है।
बिलाफोंड ला

नामोत्पत्ति

बलती भाषा में "बिला फुन" का अर्थ "तितली" होता है और तिब्बती भाषा में "ला" का अर्थ "पहाड़ी दर्रा"। "बिलाफोंड ला" का अर्थ "तितलियों वाला दर्रा" है।
फ़िल्म समारोह निदेशालय

फ़िल्म समारोह निदेशालय एक भारतीय संगठन है जो भारतीय अंतर्राष्ट्रीय फ़िल्म महोत्सव, राष्ट्रीय फ़िल्म पुरस्कार और भारतीय पैनोरमा प्रस्तुत करता है।
यह १९७३ में भारत सरकार द्वारा स्थापित किया गया था और सूचना एवं प्रसारण मंत्रालय के एक भाग के रूप में काम करता हैं। यह निदेशालय नई दिल्ली में स्थित हैं।
मूँग

मूँग के उत्पादन का विश्व वितरण

पूर्वी चीन और ताइवान में, मूनकेक्स मूँग से पकाया जाता है।
हांगकांग में  मूंग दाल आइसक्रीम और बर्फ पॉप बनाते है |

मूंग की पारंपरिक भारतीय पकवान

मूंग दाल पायसम ओनम के मौके पर केरल में पाययम खासतौर पर बनाया जाता है |ओणम पर इस मीठे डिश को कई तरह से बनाया जाता है |
हीराखंड एक्सप्रेस ट्रेन हादसा

हादसा

यह घटना 21 जनवरी 2017 को रात 11:30 बजे (आईएसटी) हुई जब ट्रेन जगदलपुर (छत्तीसगढ़) से ओडिशा के भुवनेश्वर के लिए जा रही थी। ओडिशा में रायगढ़ा से 30 किलोमीटर दूर कोनेरू स्टेशन के पास हादसे में ट्रेन के करीब आठ डिब्बे पटरी से उतर गए। इसमें इंजन के साथ एक लगेज वैन, एक जनरल कोच, चार स्लीपर कोच और दो एसी कोच भी शामिल हैं।

बचाव

एनडीआरएफ की एक टीम हीराखंड एक्सप्रेस दुर्घटनास्थल पर मौजूद है व भुवनेश्वर से 4 टीमें घटनास्थल के लिए रवाना की गयीं हैं। लोगों की मदद के लिए हेल्पलाइन बनाई गई है और अधिकारियों की टीम को भी घटनास्थल के लिए रवाना किया गया है। घायलों को आंध्र प्रदेश के पार्वतीपुरम् के अस्पताल में इलाज के लिए भेजा गया है। राहत बचाव कार्य के लिए रिलीफ ट्रेन पलासा, संबलपुर, विशाखापत्तनम और रायगढ़ से भेजी गयी हैं।
फुनाफुति

फुनाफुति के गाँव

2012 जनगणना के अनुसार इस प्रवालद्वीप पर निम्न गाँव हैं-

अनूप (लैगून)

फुनाफुति प्रवालद्वीप के लैगून (तुवालुयाई भाषा में ते निमो) की उत्तर-दक्षिण लम्बाई 24.5 कि॰मी॰, पूर्व-पश्चिम लम्बाई 17.5 कि॰मी॰ है। इसका कुल क्षेत्रफल 275 वर्ग कि॰मी॰ है, जिसके कारण यह तुवालू का सबसे बड़ा लैगून है। यह 52 मीटर तक गहरा है, परन्तु कई जलमग्न चट्टानें और भित्तियाँ 6 मीटर की गहराई पर ही मिल जाती हैं।
2009 मैड्रिड मास्टर्स

पुरुष एकल

रोजर फ़ेडरर ने  रफ़ाएल नदाल को 6-4, 6-4 से हराया। यह फ़ेडरर का वर्ष का पहला एवं कैरियर का ५८ वाँ ख़िताब था।

महिला एकल

दिनारा सफीना ने  कैरोलाइन वोज़नियाकी को 6–2, 6–4 से हराया। यह सफीना का वर्ष का दूसरा और कैरियर का ११ वाँ ख़िताब था।

पुरुष युगल

डेनियल नैस्टर /  नेनाद ज़िमोन्विक ने  साइमन एस्पेलिन /  वैस्ली मूडी को 6–4, 6–4 से हराया।

महिला युगल

कारा ब्लैक /  लीज़ेल ह्यूबर ने  क्वेता पेश्की /  लीसा रेमंड को 4–6, 6–3, 10–6 से हराया।
दक्षिण एशिया का इतिहास

मुलत भौगोलीक रूपसे इरानसे लेकर बर्मा तक का क्षेत्र दक्षिण एसीया है। इरान से पस्चीम को पस्चीम एसीया या मध्य पुर्व काहा जाताहै, वैसेही बर्मा से पुर्व के देसो को दक्षिण पुर्वी एसीया काहा जाताहै। लेकिन अभी साधारण तया दक्षीण एसिया कहने से भुटान, बंगलादेस, भारत, नेपाल, श्रीलंका, मालदीप, पाकीस्तान और अफगानीस्तान को काहाजाता है ए मुल्क दक्षीण एसियाइ सहयोग संगठन (सार्क) में आबद्ध है, बर्मा दक्षिण पुर्वी एसीयाली संगठन आसीयान में आबद्ध और इरान भि अभी तक सार्क में आबद्ध नहीं है। तरकीवन एक तरहके रहन सहन रहतेहुए भि दक्षीण एसिया में बहुत से विविधता है इसीलिए इन मुल्को का अलग अलग इतिहास के चर्चा से अधिक जानकारी मिल सकता है।

भारत का इतिहास

देखिए: भारत का इतिहास
दर्शन परिषद

पत्रिका

परिषद् का जन्म एक प्रकार से ‘दार्शनिक’ पत्रिका से हुआ है। यदि ‘दार्शनिक’ पत्रिका को प्रकृति मान लिया जाय तो पुरुष के घटक की भूमिका का निर्वाह फरीदकोट (पंजाब) के एक हाई स्कूल में हिन्दी के अध्यापक श्री यशदेव शल्य (जन्म : 26-6-1928) ने किया। परिषद् की पत्रिका ‘दार्शनिक’ का प्रवेशांक अक्तूबर, 1954 में प्रकाशित हुआ। श्री शल्य इसके प्रबंध सम्पादक थे और डॉ॰ रामनाथ कौल, प्रो॰ संगमलाल पाण्डेय एवं श्री अर्जुन चौबे काश्यप इसके सम्पादक-मण्डल में थे। इसका मुद्रण अमृत इलेक्ट्रिक प्रेस, फिरोजपुर में हुआ। दार्शनिक त्रैमासिक’ पत्रिका का नियमित और व्यवस्थित प्रकाशन (वर्ष 1, अंक 1) जनवरी 1955 से प्रारंभ हुआ। इसका संपादन शल्यजी ने प्रबंध-संपादक के रूप में त्रैमासिक दार्शनिक शीर्षक से किया। इसका मुद्रण होशियारपुर (पंजाब) के विश्वेश्वरानन्द वैदिक शोध संस्थान प्रेस, साधु आश्रम से हुआ। प्रथम वर्ष के द्वितीय अंक से पत्रिका का वर्तमान शीर्षक दार्शनिक त्रैमासिकप्रारंभ हो गया। तब से अब तक (वर्ष 1971 को छोड़कर) इसी शीर्षक से परिषद् का यह मुख-पत्र नियमित ढंग से प्रकाशित हो रहा है। इसमें मुख्यतया परिषद् के अधिवेशनों में प्रस्तुत आलेख प्रकाशित होते हैं। परन्तु आमंत्रित लेख भी इसमें समुचित स्थान पाते हैं।

प्रकाशन

सन् 1957 से ही परिषद् द्वारा कई महत्वपूर्ण दार्शनिक साहित्य भी प्रकाशित किये गये, जिनमें कुछ मौलिक ग्रन्थ हैं, कुछ अनुवाद हैं तथा कुछ संकलन-संपादन। इनकी सूची निम्नानुसार है :- 
बौद्ध दर्शन और उसका विकास-पी.टी. राजू 
बौद्ध विज्ञानवाद-पी.टी. राजू 
अनुभववाद-यशदेव शल्य (सं.)1960
दार्शनिक विश्लेषण-यशदेव शल्य 1961
समकालीन भारतीय दर्शन- के. सच्चिदानन्द मूर्ति (सं.)
भारतीय मनोविज्ञान-नारायण शास्त्री द्राविण (सं.)1963 
नृतत्व तथा समाजदर्शन (डायोजीन्ज़ के लेखों का हिन्दी अनुवाद,यूनेस्को,पेरिस के सहयोग से)11खण्ड (सं.दयाकृष्ण,गोविन्द चन्द्र पाण्डे इत्यादि) 
समकालीन दार्शनिक समस्याएं,यशदेव शल्य (सं.)
विषय और आत्म-यशदेव शल्य 1972 
रत्नकीर्ति विरचित अपोहसिद्धि (अनुवाद एवं व्याख्या)1971,गोविन्दचन्द्र पाण्डेय
धर्मकीर्ति विरचित न्यायबिन्दु (अनुवाद, व्याख्या)1972,गोविन्दचन्द्र पाण्डेय
मेरे क़ातिल मेरे दिलदार

मेरे क़ातिल मेरे दिलदार यह ज़िंदगी पर आने वाला एक धारावाहिक है। यह धारावाहिक ज़िंदगी चैनल में 5 अगस्त 2014 से शुरू हुआ और 30 अगस्त 2014 को समाप्त हो गया।

कहानी

यह कहानी महम नाम की एक 20 वर्ष की लड़की की है। जिसे उमेर (अहसान खान) से प्यार हो जाता है। लेकिन उमेर के परिवार वाले इस रिश्ते के लिए नहीं मानते।
दिष्टकारी

दिष्टकारी या ऋजुकारी या रेक्टिफायर (rectifier) ऐसी युक्ति है जो आवर्ती धारा (alternating current या AC) को दिष्टधारा (DC) में बदलने का कार्य करती है। अर्थात रेक्टिफायर, ए.सी. से डी.सी. परिवर्तक है। दिष्टकारी बहुत उपयोगी है क्योंकि आजकल के बहुत से उपकरण (जैसे, रेडियो, टीवी, माइक्रोवेव भट्ठी आदि) डीसी से ही चलते हैं जबकि बाहर से उन्हें ए-सी ही दी जाती है। दिष्टकारी बनाने के लिये ठोस अवस्था डायोड (जैस, सिलिकॉन डायोड), निर्वात्-ट्यूब डायोड, मर्करी-आर्क-वाल्व, सेलेनियम डायोड और एस.सी.आर. आदि प्रयोग किये जाते हैं। अर्धचालक डायोड के आने के पहले निर्वात-नलिका डायोड या कॉपर-ऑक्साइड या सेलेनिय-स्टैक दिष्टकारी प्रयोग में आते थे। 
दिष्टकारी के कार्य के उल्टा कार्य (अर्थात डीसी को एसी में बदलना) करने वाली युक्ति को इन्वर्टर (अर्थात उल्टा करने वाला) कहते हैं।

विभिन्न प्रकार के दिष्टकारी

प्रायः सभी दिष्टकारी एक या अधिक डायोडों को विशेष क्रम में जोडकर बनाये जाते हैं। अधिक डायोड के प्रयोग से प्रायः डीसी अपेक्षाकृत अधिक शुद्ध होती है अर्थात इसमें (रिपिल कम होती है)

अर्ध-तरंग दिष्टकारी (Half-wave rectification)

इस तरह के दिष्टकारी में ए-सी का आधा भाग (या तो धनात्मक या ऋणात्मक हिस्सा) ही लोड में भेजा जाता है जबकि बाकी आधा हिस्सा लोड में जाने से रोक (ब्लॉक) दिया जाता है। यह बहुत कम शक्ति के ऑउटपुत के लिये ही प्रयोग में लिया जाता है, अधिक शक्ति के लिये नहीं। क्योंकि यह बहुत कम दक्षता से विद्युत-शक्ति का हस्तान्तरण (सोर्स से लोड को) करता है। एक फेज के परिपथों में हाफ-वेव रेक्टिफायर केवल एक डायोड का इस्तेमाल करके बनाया जा सकता है। (चित्र देखिये)। तीन-फेजी सप्लाई में इसके लिये तीन डायोड लगते हैं।
वोल्टेज रेगुलेशन = अच्छा
एवरेज वोल्टेज = वी मैक्स/ पाई
औसत धारा = आई मैक्स/ पाई
आरएमएस वोल्टेज या प्रभावी वोल्टेज =  वी मैक्सिमम / 2
आरएमएस धारा या प्रभावी धारा = आई मैक्सिमम /2
दक्षता = 40. 6%
रिपल फैक्टर या उर्मिका गुणांक = 1.2 1%
फॉर्म फैक्टर या आकृति गुणांक या रूपक * = 1.57
Peak factor = 2
TUF = 0.286
PIV = Vmax
Output frequency = f_in

पी.डब्ल्यू.एम. ऋजुकारी

पी.डब्ल्यू.एम. ऋजुकारी (PWM Rectifier), इनपुट एसी को बहुत अधिक आवृत्ति पर बन्द-चालू करके डीसी बनाते हैं। इससे आउटपुट डीसी में रिपल की आवृत्ति बहुत अधिक (जैसे १०० किलोहर्ट्ज) होती है और इनपुट एसी से जो धारा ली जाती है वह भी लगभग साइन-आकार की होती है (हार्मोनिक्स बहुत कम होते हैं) ।   आजकल अधिक आवृत्ति पर बन्द-चालू किए जा सकने वाले मॉसफेट और आईजीबीटी आदि स्विचों की सुलभता के कारण इस प्रकार के ऋजुकारी उपयोग में आने लगे हैं।

ऋजुकरण की पुरानी प्रौद्योगिकी

अर्धचालक प्रौद्योगिकी के आने के पहले, दिष्टकारी बनाने के लिये निर्वात-नलिका डायोड, मर्करी-आर्क-वाल्व, कॉपर-ऑक्साइड या सेलेनिय-स्टैक दिष्टकारी प्रयोग में आते थे।
राष्ट्रकुल

राष्ट्रकुल, या राष्ट्रमण्डल देश (अंग्रेज़ी:कॉमनवेल्थ ऑफ नेशंस) (पूर्व नाम ब्रितानी राष्ट्रमण्डल), ५३ स्वतंत्र राज्यों का एक संघ है जिसमे सारे राज्य अंग्रेजी राज्य का हिस्सा थे (मोज़ाम्बीक और स्वयं यूनाइटेड किंगडम को छोड़ कर)। इसका मुख्यालय लंदन में स्थित है। इसका मुख्य उद्देश्य लोकतंत्र, साक्षरता, मानवाधिकार, बेहतर प्रशासन, मुक्त व्यापार और विश्व शांति को बढ़ावा देना है। इंग्लैंड की महारानी एलिजाबेथ द्वितीय प्रत्येक चार वर्ष में होने वाले राष्ट्रमंडल खेलों और बैठक में भाग लेती हैं। इसकी स्थापना १९३१ में हुई थी, लेकिन इसका आधुनिक स्वरूप १९४७ में भारत और पाकिस्तान के स्वतंत्र होने के बाद निश्चित हुआ। 
राष्ट्रमंडल या राष्ट्रकुल देशों का कोई संविधान या चार्टर नहीं है। इसके प्रमुखों की प्रत्येक दो वर्ष में एक बार बैठक होती है। भारत सहित एंटीगुआ, ऑस्ट्रेलिया, बांग्लादेश, ब्रुनेई, कनाडा, साइप्रस, घाना आदि इसके सदस्य हैं। जिम्बाब्वे को २००२ में राष्ट्रकुल की सदस्यता से हटाया गया था और २००३ में यह प्रतिबंध अनिश्चित काल तक बढ़ाया गया था। राष्ट्रकुल समूह के देशों की कुल जनसंख्या १.९ अरब है, जो विश्व की जनसंख्या की एक-तिहाई भाग है। फिजी को कॉमनवेल्थ समूह से २०००-०१ में प्रतिबंधित किया गया था, उसके बाद पुन: उस पर २००६ में प्रतिबंध लगा। नाइजीरिया को १९९५ से १९९९ तक प्रतिबंधित किया गया। पाकिस्तान पर १९९९ में प्रतिबंध लगा था।
लंदन घोषणा के तहत ब्रिटेन की महारानी एलिजाबेथ द्वितीय राष्ट्रमंडल देशों के समूह की प्रमुख होती हैं। राष्ट्रमंडल सचिवालय की स्थापना १९६५ में हुई थी। इसके महासचिव मुख्य कार्यकारी के तौर पर काम करते हैं। वर्तमान में कमलेश शर्मा इसके महासचिव हैं। उनका चयन नवंबर, २००७ को हुआ। इसके पहले महासचिव कनाडा के आर्नल्ड स्मिथ थे।1 9 26 के शाही सम्मेलन में बाल्फोर घोषणा में, ब्रिटेन और उसके प्रभुत्व इस बात पर सहमत हुए कि वे "घरेलू स्तर पर, किसी भी तरह से अपने घरेलू या बाहरी मामलों के किसी भी पहलू में अधीनस्थ नहीं हैं, हालांकि ताज के प्रति सामान्य निष्ठा से स्वतंत्र हैं, और स्वतंत्र रूप से ब्रिटिश राष्ट्रमंडल राष्ट्रों के सदस्यों के रूप में जुड़े। " "राष्ट्रमंडल" शब्द को आधिकारिक तौर पर समुदाय का वर्णन करने के लिए अपनाया गया था।
रिश्तों के इन पहलुओं को 1 9 31 में वेस्टमिंस्टर के संविधान द्वारा औपचारिक रूप दिया गया था, जो स्वीकृति की आवश्यकता के बिना कनाडा में लागू हुआ था, लेकिन ऑस्ट्रेलिया, न्यूजीलैंड और न्यूफाउंडलैंड को प्रभावी होने के लिए कानून को मंजूरी देनी पड़ी। न्यूफाउंडलैंड ने 16 फरवरी 1 9 34 को अपनी संसद की सहमति से कभी नहीं किया, न्यूफाउंडलैंड की सरकार स्वेच्छा से समाप्त हो गई और प्रशासन लंदन से सीधे नियंत्रण में लौट आया। न्यूफाउंडलैंड बाद में 1 9 4 9 में कनाडा के 10 वें प्रांत के रूप में कनाडा में शामिल हो गया। ऑस्ट्रेलिया और न्यूजीलैंड ने क्रमशः 1 9 42 और 1 9 47 में संविधान की पुष्टि की।
यद्यपि दक्षिण अफ्रीका संघ उन डोमिनियंसों में से एक नहीं था, जिनके लिए प्रभावी होने के लिए वेस्टमिंस्टर के संविधान को अपनाने की आवश्यकता थी, दो कानून- संघ अधिनियम, 1 9 34 की स्थिति और 1 9 34 के रॉयल कार्यकारी कार्य और जवान अधिनियम पारित किए गए थे एक संप्रभु राज्य के रूप में दक्षिण अफ्रीका की स्थिति की पुष्टि करने के लिए।
बटुकेश्वर दत्त

जीवनी

बटुकेश्वर दत्त का जन्म 18 नवम्बर 1910 को बंगाली कायस्थ परिवार में ग्राम-ओँयाड़ि, जिला - नानी बेदवान (बंगाल) में हुआ था। इनका बचपन अपने जन्म स्थान के अतिरिक्त बंगाल प्रांत के वर्धमान जिला अंतर्गत खण्डा और मौसु में बीता। इनकी स्नातक स्तरीय शिक्षा पी॰पी॰एन॰ कॉलेज कानपुर में सम्पन्न हुई। 1924 में कानपुर में इनकी भगत सिंह से भेंट हुई। इसके बाद इन्होंने हिन्दुस्तान सोशलिस्ट रिपब्लिकन एसोसिएशन के लिए कानपुर में कार्य करना प्रारंभ किया। इसी क्रम में बम बनाना भी सीखा।
8 अप्रैल 1929 को दिल्ली स्थित केंद्रीय विधानसभा (वर्तमान में संसद भवन) में भगत सिंह के साथ बम विस्फोट कर ब्रिटिश राज्य की तानाशाही का विरोध किया। बम विस्फोट बिना किसी को नुकसान पहुँचाए सिर्फ पर्चों के माध्यम से अपनी बात को प्रचारित करने के लिए किया गया था। उस दिन भारतीय स्वतंत्रता सेनानियों को दबाने के लिए ब्रिटिश सरकार की ओर से पब्लिक सेफ्टी बिल और ट्रेड डिस्प्यूट बिल लाया गया था, जो इन लोगों के विरोध के कारण एक वोट से पारित नहीं हो पाया।
इस घटना के बाद बटुकेश्वर दत्त और भगत सिंह को गिरफ्तार कर लिया गया। 12 जून 1929 को इन दोनों को आजीवन कारावास की सजा सुनाई गई। सजा सुनाने के बाद इन लोगों को लाहौर फोर्ट जेल में डाल दिया गया। यहाँ पर भगत सिंह और बटुकेश्वर दत्त पर लाहौर षडयंत्र केस चलाया गया। उल्लेखनीय है कि साइमन कमीशन के विरोध-प्रदर्शन करते हुए लाहौर में लाला लाजपत राय को अंग्रेजों के इशारे पर अंग्रेजी राज के सिपाहियों द्वारा इतना पीटा गया कि उनकी मृत्यु हो गई। इस मृत्यु का बदला अंग्रेजी राज के जिम्मेदार पुलिस अधिकारी को मारकर चुकाने का निर्णय क्रांतिकारियों द्वारा लिया गया था। इस कार्रवाई के परिणामस्वरूप लाहौर षड़यंत्र केस चला, जिसमें भगत सिंह, राजगुरु और सुखदेव को फांसी की सजा दी गई थी। बटुकेश्वर दत्त को आजीवन कारावास काटने के लिए काला पानी जेल भेज दिया गया। जेल में ही उन्होंने 1933 और 1937 में ऐतिहासिक भूख हड़ताल की। सेल्यूलर जेल से 1937 में बांकीपुर केन्द्रीय कारागार, पटना में लाए गए और 1938 में रिहा कर दिए गए। काला पानी से गंभीर बीमारी लेकर लौटे दत्त फिर गिरफ्तार कर लिए गए और चार वर्षों के बाद 1945 में रिहा किए गए। 
आजादी के बाद नवम्बर, 1947 में अंजली दत्त से विवाह करने के बाद वे पटना में रहने लगे। बिहार विधान परिषद ने बटुकेश्वर दत्त को अपना सदस्य बनाने का गौरव 1963 में प्राप्त किया। दत्त की मृत्यु 20 जुलाई 1965 को नई दिल्ली स्थित अखिल भारतीय आयुर्विज्ञान संस्थान में हुई। मृत्यु के बाद इनका दाह संस्कार इनके अन्य क्रांतिकारी साथियों- भगत सिंह, राजगुरु एवं सुखदेव की समाधि स्थल पंजाब के हुसैनी वाला में किया गया। इनकी एक पुत्री भारती बागची पटना में रहती हैं। बटुकेश्वर दत्त के विधान परिषद में सहयोगी रहे इन्द्र कुमार कहते हैं कि 'स्व॰ दत्त राजनैतिक महत्वाकांक्षा से दूर शांतचित्त एवं देश की खुशहाली के लिए हमेशा चिन्तित रहने वाले क्रांतिकारी थे।' मातृभूमि के लिए इस तरह का जज्बा रखने वाले नौजवानों का इतिहास भारतवर्ष के अलावा किसी अन्य देश के इतिहास में उपलब्ध नहीं है।
मध्य अफ्रीकी गणराज्य संघर्ष (2012–वर्तमान)

मध्य अफ्रीकी गणराज्य संघर्ष मध्य अफ़्रीकी गणराज्य (सीएआर) में चल रहे गृहयुद्ध हैं जोकि वहाँ की सरकार, सेलेका गठबंधन के विद्रोही और विरोधी-बलाका लड़ाकों के बीच चल रही हैं।
मध्य अफ्रीकी गणराज्य बुश युद्ध, राष्ट्रपति फ़्राँस्वा बोजिजे की सरकार और विद्रोहियों के बीच थी जोकि 2007 में एक शांति समझौते के साथ रुक गई। वर्तमान संघर्ष तब पैदा हुई , जब विविध विद्रोही समूहों के एक नये गठबंधन, जिसे सेलेका के रूप में जाना जाता है, ने सरकार पर शांति समझौतों को पालन करने में नाकाम रहने का आरोप लगाया। सेलेका 2012 के अंत में देश के मध्य और पूर्वी क्षेत्रों में कई प्रमुख शहरों पर कब्जा कर लिया।
चाड, गैबॉन, कैमरून, अंगोला, दक्षिण अफ्रीका, कांगो लोकतान्त्रिक गणराज्य और कांगो गणराज्य की सरकार ने आर्थिक मध्य अफ्रीकी राज्यों के समुदाय (FOMAC) के तहत अपनी सैनिकों की, बोजिजे सरकार की मदद करने तथा राजधानी, बांगुइ पर संभावित विद्रोही हमलो से बचाव के लिए तैनाती की। हालांकि, राजधानी पर विद्रोहियों का 24 मार्च 2013 कब्ज़ा हो गया, इसी बीच राष्ट्रपति बोजिजे वहाँ से भाग निकलने में सफल रहे। और विद्रोही नेता मिशेल द्जोटोडिया ने खुद को वहाँ का राष्ट्रपति घोषित कर दिया।
14 मई को सीएआर के प्रधानमंत्री निकोलस टीएनगये ने संयुक्त राष्ट्र सुरक्षा परिषद से देश में यूएन शांति सैनिको की तैनाती के लिए गुहार लगाई और 31 मई को पूर्व राष्ट्रपति बोजिजे पर मानवता के खिलाफ अपराधों और नरसंहार की शह देने के लिए दोषी पाया गया। इसके साथ ही सेलेका और बोजिजे समर्थको के बीच हिंसा भड़क गई, और फ़्रांस के राष्ट्रपति फ्रांकोइस होलांदे ने संयुक्त राष्ट्र सुरक्षा परिषद और अफ्रीकी संघ को देश में शांति के लिए और प्रयास लगाने को कहा। बहरहाल, संघर्ष और बढ़ गई। अगस्त तक सेलेका समर्थित सरकार में फूट पड़ने लगी और जनवरी 2014 को राष्ट्रपति द्जोटोडिया ने इस्तीफा दे दिया और उनकी जगह कैथरीन सांबा-पांजा को नई राष्ट्रपति बनाया गया। हलाकि संघर्ष जारी रहा। 23 जुलाई को कांगो मध्यस्थता के प्रयासों के कारण एक संघर्ष विराम समझौते पर हस्ताक्षर किए गए। 
यह तर्क दिया जाता है कि निरस्त्रीकरण के लिए सेलेका पर विशेष रूप से ध्यान देने के कारण बलाका-विरोधी दलो को फायदा पहुँचा जिससे बलाका-विरोधी दलो के द्वारा मुस्लिम नागरिकों को बांगुइ और पश्चिमी सीएआर से मजबूरन विस्थापन को बल मिला। 2014 के अंत तक देश, दक्षिण और पश्चिम में  बलाका-विरोधी दलो और उत्तर और पूर्व में पूर्व-सेलेका दलो के रूप में विभाजित हो चूका था। 2015 तक राजधानी, बांगुइ के बाहर देश में सरकार अपना नियंत्रण खो चुकी थी। सेलेका के विघटन के बाद उसके पूर्व सेलेका सेनानियों ने कई नये दलो का गठन कर लिया जोकि अक्सर एक दूसरे से ही लड़ने लगे। उनमे से एक विद्रोही नेता नोरेद्दीन एडम ने 14 दिसंबर, 2015 को लोगोने के स्वायत्त गणराज्य की घोषणा कर दी।
तनाव ज्यादातर धार्मिक पहचान को लेकर, मुस्लिम सेलेका लड़ाकों और ईसाई बलाका-विरोधी दलो के बीच थी। 50 लाख की आबादी वाले इस देश में अब तक लगभग 10 लाख लोग विस्थापित हो चुके हैं।
काउंटी ऑफ़ फ़्लैंडर्स

द काउंटी ऑफ़ फ़्लैंडर्स (County of Flanders; डच : Graafschap Vlaanderen, फ़्रान्सीसी: Comté de Flandre‎) नीचले देशों का एक ऐतिहासिक भूभाग था। काउंट्स ऑफ़ फ़्लैंडर्स वर्ष ८६२ के बाद से मध्यकालीन फ़्रान्स के मूल १२ सहयोगियों में से एक था।
आश्रित शंकु

यह एक ज्वालामुखी कृत आकृति हैं।
ग्याला पेरी

पहली चढ़ाई

ग्याला पेरी को सफलतापूर्वक सबसे पहले १९८६ में एक जापानी पर्वतारोही दस्ते ने पहाड़ के उत्तरी मुख से चढ़ा था। उन्होने कुल मिलाकर पर्वत पर डेढ़ महीना गुज़ारा था। ग्याला पेरी पर अन्य कोई सफल अभियान ज्ञात नहीं है।